Știrile de la ora 11.00, prezentate de Monica Mihai, 21 iulie 2021.
Ocolește dacă poți zona arcul de Triumf din Capitală, traficul este restricționat aici până la 16 din cauza ceremoniei militare prilejuită de încheierea misiunii Armatei României în Afganistan. România se pregătește de noi relaxări, de la 1 august, în pofida faptului că varianta Delta devine predominantă în tot mai multe țări europene. Nu scăpăm însă de mască în spațiile închise. A treia doză de vaccin anti-Covid se va administra doar dacă vor exista dovezi ştiinţifice robuste, a precizat secretarul de stat din Ministerul Sănătății, Andrei Baciu. Pensiile private Pilon II urcă la maximul istoric de 84 mld. lei, în iunie, în creştere cu 18,5 mld. lei faţă de aceeaşi lună din 2020. Comisia Europeană vrea să combată fraudele fiscale cu ajutorul unei Autorități, care să limiteze plățile în numerar la 10 mii de euro şi să reglementeze tranzacțiile cu criptomonede. Boris Johnson nu are competenţele necesare pentru a conduce Marea Britanie, a spus fostul consilier Dominic Cummings, pentru BBC. BMW a anunțat că are dificultăți în a finaliza 10.000 de mașini, din cauza crizei globale de semiconductori. Este stare de urgență în provincia Columbia Britanică din vestul Canadei din cauza răspândirii incendiilor care sunt aşteptate să crească în amploare în următoarele zile. Bezos a donat câte 100 de milioane de dolari lui Van Jones, contributor CNN, și chef-ului Jose Andres. Banii, a spus Bezos, sunt legați de o inițiativă filantropică "surpriză", numită Courage and Civility Award. Organizatorii nu exclud anularea Jocurilor Olimpice în ultimul moment, din cauza numărului tot mai mare de infectări din Japonia, a spus ToshiroMuto, directorul general al evenimentului.
HEADLINES 1 + 3 MONICA.